laion/Wikipedia-Exotic huggingface dataset:
সিরাকিউজ, নিউ ইয়র্ক

সিরাকিউজ মার্কিন যুক্তরাষ্ট্রের ওনোনদাগা কাউন্টির কাউন্টি আসন। নিউ ইয়র্ক সিটি, বাফেলো, রোচেস্টার ও ইয়নকার্সের পর এটি নিউইয়র্ক অঙ্গরাজ্যের পঞ্চম বৃহত্তম শহর। ২০১০ সালের আদমশুমারি অনুযায়ী সিরাকিউজ শহরের জনসংখ্যা ছিল ১,৪৫,২৫২। এটি নিউ ইয়র্কের মধ্যাঞ্চলের অর্থনৈতিক কার্যক্রমের প্রাণকেন্দ্র। সিরাকিউজে অনেকগুলো সম্মেলনস্থান অবস্থিত। ইতালীয় সিসিলি দ্বীপের পূর্ব উপকূলীয় শহর সিরাকুজের (ইতালীয় ভাষায় সিরাকুজা) নামানুসারে এর নামকরণ করা হয়েছে। ইয়ারি খাল ও এর শাখা খালগুলো সিরাকিউজ শহরে মিলিত হয়েছে। ইন্টারস্টেট ৮১ এবং ৯০ এখানে পরস্পর সংযুক্ত হয়েছে। এর বিমানবন্দর মধ্য নিউ ইয়র্কের বৃহত্তম বিমানবন্দর। সিরাকিউজ বিশ্ববিদ্যালয় নিউ ইয়র্কের প্রধান গবেষণা বিশ্ববিদ্যালয়। এছাড়াও এখানে রয়েছে জেসুইট কলাবিদ্যা অধ্যয়নকারী লে ময়েন কলেজ, এসইউএনওয়াই আপস্টেট চিকিৎসা বিশ্ববিদ্যালয় , এসইউএনওয়াই বন ও পরিবেশবিদ্যা কলেজ। ফরাসি মিশনারিরা এ এলাকায় আগত প্রথম ইউরোপীয়। ১৬০০ শতকে আদিবাসী আমেরিকানরা ইউরোপীয়দের সঙ্গে এখানে কাজ করতে আগমন করেন। ওনোনদাগা জাতির আমন্ত্রণে জেসুইট পুরোহিত, সেনা ও অন্যান্যরা একটি মিশন প্রতিষ্ঠা করেন। এর নাম ছিল সেন্ট মেরিজ অ্যামং দ্য আরোকুইস। এটি ওনোনদাগা হ্রদের উত্তর-পূর্ব তীরে অবস্থিত ছিল। জেসুইট মিশনারিরা এখানে একটি জলাশয়ের দক্ষিণ প্রান্তে লবণের আধার দেখতে পান। যার ফলে তারা এর নাম দেন লবণহ্রদ। ফ্রেঞ্চ পশম ব্যবসায়ীরা এখানে একটি বিক্রয়কেন্দ্র প্রতিষ্ঠা করেন। ডাচ আর ইংরেজরাও এখানে বাণিজ্য করতে শুরু করে। মার্কিন স্বাধীনতা যুদ্ধ সমাপ্ত হওয়ার পর মধ্য ও পশ্চিম নিউ ইয়র্ক হতে বসতি স্থাপনকারীরা এখানে আগমন করেন। নিউ ইয়র্ক রাজ্য এ জায়গাটিকে লবণ সংরক্ষণাগার হিসাবে ঘোষণা প্রদান করে। ১৭০০ শতক থেকে ১৯০০ শতক পর্যন্ত এখানে লবণ উৎপাদন চলে। সিরাকিউজ আদিতে কতগুলো গ্রাম ও ছোট শহরের সমন্বয় ছিল। মার্কিন সরকার তখন এখানে ডাকঘর প্রতিষ্ঠা করেনি । জসুয়া ফোরম্যান এর নাম দিতে চেয়েছিলেন কোরিন্থ। জন উইলকিনসন ১৮২০ সালে এই নামে ডাকঘর প্রতিষ্ঠার আবেদন করলেও সারাটোগা কাউন্টিতে ইতোমধ্যেই এ নামে একটি ডাকঘর ছিল। সিসিলির সিরাকিউজের কাব্যিক বিবরণ পড়ে উইলকিনসনের মনে হলো, সেখানকার লবণাক্ত হ্রদের সাথে শহরটির লবণাক্ত হ্রদের সাদৃশ্য রয়েছে। এ থেকেই তিনি শহরটির নাম সিরাকিউজ দেওয়ার সিদ্ধান্ত গ্রহণ করেন। ১৮২০ সালের ৪ ফেব্রুয়ারি শহরের বাসিন্দাদের সামনে তিনি সিরাকিউজ নামটি উত্থাপন করেন ; তার প্রচেষ্টা সফল হয়। নতুন গ্রাম ও ডাকঘরের নাম দেওয়া হয় সিরাকিউজ। "2019 U.S. Gazetteer Files"। United States Census Bureau। সংগ্রহের তারিখ জুলাই ২৭, ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি ত্রুটি: <ref> ট্যাগ বৈধ নয়; USCensusEst2019 নামের সূত্রটির জন্য কোন লেখা প্রদান করা হয়নি "Shades of Oakwood - Early History of Syracuse"। web.archive.org। 30 আগস্ট, 2010। Archived from the original on ৩০ আগস্ট ২০১০। সংগ্রহের তারিখ ২০ ডিসেম্বর ২০২০।  এখানে তারিখের মান পরীক্ষা করুন: |তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "Syracuse, Historical Sketch of the Central City"। sites.rootsweb.com। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
খুনী শিকদার

খুনী শিকদার হচ্ছে ২০০৪ সালে মুক্তিপ্রাপ্ত একটি বাংলাদেশী জীবনীসংক্রান্ত মারপিট অপরাধধর্মী চলচ্চিত্র। চলচ্চিত্রটি পরিচালনা করেছেন মনোয়ার খোকন এবং মনোয়ারা ফিল্মসের ব্যানারে প্রযোজনা করেছেন আব্দুল আলিম। এতে নাম ভূমিকায় অভিনয় করেছেন শাকিব খান, যিনি মায়ের মৃত্যুর পর সাইকো হয়ে একেরপর এক খুন করতে থাকেন এবং পরবর্তীতে তিনি দেশের শীর্ষ সন্ত্রাসী ও সিরিয়াল কিলার হয়ে ওঠেন। এছাড়াও পার্শ্বচরিত্রে অভিনয় করেছেন লিটন হাশমী, নদী, সোহেল ও মামুন শাহ সহ আরও অনেকে। চলচ্চিত্রটি বাংলাদেশের কুখ্যাত খুনী এরশাদ শিকদারের জীবনী অবলম্বনে নির্মাণ করা হয় এবং ২০০৪ সালের ১৫ নভেম্বর ঈদুল ফিতর উপলক্ষে মুক্তি দেওয়া হয়। অশ্লীলতার অভিযোগে চলচ্চিত্রটি বিভিন্ন সময় সমালোচিত হলেও, শাকিব খানের কর্মজীবনের অন্যতম সেরা অভিনয়ের জন্য ব্যপকভাবে প্রশংসিতও হয়েছে। শাহজাহান শিকদার (শাকিব খান) পেশায় একজন চোর। অসুস্থ মাকে নিয়ে গ্রামে থাকতো আর ছোটখাটো চুরি করে জীবিকা নির্বাহ করতো। চুরি করতে গিয়ে একাধিকবার ধরা পড়ায় গ্রামবাসী তাকে জ্যান্ত কবর দেওয়ার সিদ্ধান্ত নেয়। এতে তার মা (রাশেদা চৌধুরী) বাঁধা দিতে গেলে তিনি শাহজাহানের চোখের সামনেই মারা যান। অনুতপ্ত শাহজাহান এতে মানসিক ভারসাম্য হারিয়ে ফেলে সাইকোতে পরিনত হয় এবং ক্রোধান্বিত হয়ে গ্রামের ইমামকে প্রথম খুন করে শহরে চলে যায়। ঘটনাক্রমে তিনি সেখানকার একটি স্থানীয় একটি সন্ত্রাসী দলে যোগ দিয়ে সন্ত্রাসী কর্মকাণ্ড শুরু করেন। শাহজাহান শিকদারের একটাই ইচ্ছা সে সম্রাট শাহজাহানের মতো একটি তাজমহল বানাতে চায়। একদা তিনি এক রাতের মধ্যে সন্ত্রাসী দলটির লিডারদের খুন করে "বড় দাদা" উপাধি গ্রহণ করেন এবং পরবর্তীতে গুম, খুন, রাহাজানি, ধর্ষণের মতো জঘন্য কর্মকাণ্ডে লিপ্ত হন। তার ভয়ে সবাই কাপতে থাকে। শাকিব খান - শাহজাহান শিকদার / বড় দাদা / খুনী শিকদার লিটন হাশমী - ছোট্ট, শিকদারের বিশ্বস্ত সহচর নদী - রাণী, যাত্রাপালার নর্তকী ও শিকদারের ভালবাসা আকর্ষণ সোহেল - মারুফ, পুলিশের পরিদর্শক মেঘা - কাজল মামুন শাহ - ইমরান, একজন আইনজীবী উর্মিলা - সুমনা রাশেদা চৌধুরী - শাহজাহান শিকদারের মা আন্না - আকবর, রাজনৈতিক দলের প্রধান নেতা যুগান্তর চাকমা - চায়না চলচ্চিত্রটির সুর ও সঙ্গীতায়োজন করেছেন আহমেদ কিসলু এবং সবগুলো গানের গীত রচনা করেছেন মনিরুজ্জামান মনির। এছাড়াও চলচ্চিত্রটিতে আব্দুস সাত্তার মোহন্ত রচিত ও সুরারোপিত বিখ্যাত "আমি তো মরে যাবো" গানটি ব্যবহার করা হয়। "শাকিবের 'খুনি শিকদার' নিয়ে বিরক্ত দর্শক!"। NTV Online (ইংরেজি ভাষায়)। ২০১৯-০২-০৫। সংগ্রহের তারিখ ২০২০-১২-২০।  "যে কারণে শাকিবের 'খুনি শিকদার' নিয়ে বিরক্ত দর্শক! – Colorslife24" (ইংরেজি ভাষায়)। সংগ্রহের তারিখ ২০২০-১২-২০।  সত্য ঘটনা অবলম্বনে নির্মিত ১০টি বাংলাদেশি সিনেমা। sylhetmail24.com। ২০১৯-০৮-২৮। ২০১৯-০৯-০৪ তারিখে মূল থেকে আর্কাইভ করা। সংগ্রহের তারিখ ২০১৯-০৯-০৪।  সৈয়দ নাজমুস সাকিব (২৩ জুন ২০২০)। "এই শাকিব খানকে আমরা ভীষণ মিস করি..."। egiyecholo.com (ইংরেজি ভাষায়)। সংগ্রহের তারিখ ২০২০-১২-২০। [স্থায়ীভাবে অকার্যকর সংযোগ] "শাকিব খান কেন্দ্রিক ১৯ সিনেমা"। Bangla Movie Database। ২০২২-০৩-৩০। সংগ্রহের তারিখ ২০২৩-০৪-০৩।  ফাহিম মুনতাসীর (২০২০-০৪-১৩)। "বাংলা চলচ্চিত্রে সাইকোপ্যাথ"। বাংলা মুভি ডেটাবেজ। সংগ্রহের তারিখ ২০২০-১২-২০।  "বাংলা চলচ্চিত্রের 'চাইনিজ' যুগান্তর চাকমার কথা | কালের কণ্ঠ"। Kalerkantho। সংগ্রহের তারিখ ২০২০-১২-২০।  Orchestra presents Sritimoy ওয়েব্যাক মেশিনে আর্কাইভকৃত ২৮ সেপ্টেম্বর ২০০৭ তারিখে, নিউজ এইজ, বাংলাদেশ, ২০ জুন ২০০৫। চলচ্চিত্র প্রবেশদ্বার ইউটিউবে খুনী শিকদার
ভূঁইয়া ইকবাল

ভূঁইয়া ইকবাল (২২ নভেম্বর ১৯৪৬ – ২২ জুলাই ২০২১) বাংলাদেশের একজন সাহিত্যিক। তিনি ২০১৪ সালে প্রবন্ধে বাংলা একাডেমি পুরস্কার লাভ করেন। ভূঁইয়া ইকবাল ২২ নভেম্বর ১৯৪৬ সালে ভোলায় জন্মগ্রহণ করেন। তিনি সিদ্ধশ্বরী ও ওয়েস্টয়েন্ড স্কুল, ঢাকা কলেজে অধ্যয়ন করেন। ঢাকা বিশ্ববিদ্যালয় থেকে তিনি বাংলায় বিএ ও এমএ অর্জন করে ১৯৮৪ সালে কলকাতা বিশ্ববিদ্যালয়ের ডক্টরেট ডিগ্রী লাভ করেন। ভূঁইয়া ইকবাল কর্মজীবনের শুরুতে তৎকালীন দৈনিক পাকিস্তান পত্রিকায় কাজ করেন। ১৯৭৩ সালে চট্টগ্রাম বিশ্ববিদ্যালয়ে বাংলা বিভাগের অধ্যাপক হিসেবে যোগ দিয়ে ২০১৩ সালে অবসর গ্রহণ করেন। আবুল কালাম শামসুদ্দীন, আনোয়ার পাশা, বুদ্ধদেব বসু, শশাঙ্কমোহন সেন, (স্যার) আজিজুল হক, বাংলাদেশের উপন্যাসে সমাজচিত্র, রবীন্দ্রনাথের একগুচ্ছ পত্র তাঁর চিঠি, তাঁকে চিঠি বাংলাদেশে রবীন্দ্র-সংবর্ধনা মানিক বন্দ্যােপাধ্যায় আবদুল করিম সাহিত্যবিশারদ নির্জনতা থেকে জনারণ্যে বাংলা একাডেমি পুরস্কার (২০১৪) হুমায়ুন কবির স্মৃতি পুরস্কার "করোনায় মারা গেলেন চবির সাবেক অধ্যাপক ভূঁইয়া ইকবাল"। দ্য ডেইলি স্টার বাংলা। ২২ জুলাই ২০২১। সংগ্রহের তারিখ ২৫ জুলাই ২০২১।  "বাংলা একাডেমি সাহিত্য পুরস্কার"। বাংলাদেশ জাতীয় তথ্য বাতায়ন। ১৯ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২০।  ভূঁইয়া ইকবাল। আরো লেখা - প্রমথ চৌধুরী। বাংলাদেশ: প্রথমা প্রকাশন।  ভূঁইয়া ইকবাল (২০১৩)। রবীন্দ্রনাথ ও মুসলমান সমাজ। বাংলাদেশ: প্রথমা প্রকাশন। পৃষ্ঠা ৪৬৩। আইএসবিএন 9789848765333।  আজিজুল হক সমগ্রা। বাংলাদেশ: মাওলা ব্রাদার্স। ২০০৫। পৃষ্ঠা ২৮৪। আইএসবিএন 9844104130।  বাংলা একাডেমি ওয়েবসাইট "পুরস্কারপ্রাপ্ত লেখক তালিকা"। banglaacademy.org.bd। বাংলা একাডেমি। ২৭ জুলাই ২০২০ তারিখে মূল থেকে আর্কাইভ করা।
লেক প্লাসিড, নিউ ইয়র্ক

লেক প্লাসিড মার্কিন যুক্তরাষ্ট্রের নিউ ইয়র্ক অঙ্গরাজ্যের এসেক্স কাউন্টির অ্যাডিরনডেক পর্বতে অবস্থিত একটি গ্রাম। ২০১০ সালের আদমশুমারি অনুযায়ী লেক প্লাসিডের জনসংখ্যা ২,৫২১। নর্থ এলবা শহরের কেন্দ্রস্থলের নিকটে ও প্ল্যাটসবার্গের ৫০ মাইল (৮০ কিলোমিটার) দক্ষিণ-পশ্চিমে লেক প্লাসিড এলাকাটি অবস্থিত। প্লাসিড হ্রদ, স্যারানাক হ্রদ এবং টাপার হ্রদ তিন-হ্রদ এলাকা নিয়ন্ত্রণ করে। লেক প্লাসিডে ১৯৩২ ও ১৯৮০-এর শীতকালীন অলিম্পিক আয়োজিত হয়। ১৯৭২ সালের শীতকালীন আন্তঃবিশ্ববিদ্যালয় ক্রীড়া প্রতিযোগিতা, ২০০০ সালের গুডউইল গেমস এবং ২০০৩ সালের শীতকালীন আন্তঃবিশ্ববিদ্যালয় ক্রীড়া প্রতিযোগিতা এখানেই আয়োজিত হয়। ঊনবিংশ শতাব্দীতে লোহার আকরিক নিষ্কাশনের জন্য লেক প্লাসিড গ্রামটি প্রতিষ্ঠিত হয়। ১৮৪০ সালে নর্থ এলবায় মাত্র ছয়টি পরিবার বসবাস করত। ১৮৪৫ সালে মানবতাবাদী জেরিট স্মিথ নর্থ এলবায় আগমন করেন। গ্রামের চারপাশে তিনি অনেক ভূমি ক্রয় করেন। প্রাক্তন ক্রীতদাসদেরও স্মিথ বেশকিছু ভূমিদান করেন। এর মাধ্যমে স্মিথ ভূমি সংস্কার আইন সংশোধন করেন এবং ক্রীতদাস প্রথার প্রতি বিরোধিতা প্রদর্শন করেন। ক্রীতদাস প্রথার বিরোধী জন ব্রাউন স্মিথের সংস্কার সম্পর্কে অবগত হন। তারপর তিনি কানসাস অঙ্গরাজ্যে ক্রীতদাসবিরোধী কর্মকাণ্ড ছেড়ে চলে আসেন। তিনি মুক্ত দাসদের জন্য একটি স্বপ্নরাজ্য বা ইউটোপিয়া প্রতিষ্ঠা করতে চেয়েছিলেন। ১৮৫৯ সালে ক্রীতদাসবিরোধী জন ব্রাউনের মৃত্যুদণ্ডাদেশ কার্যকর হওয়ার পূর্বে তিনি এই খামারে শায়িত হতে চেয়েছিলেন। তার সমাধিস্থল জন ব্রাউন ঐতিহাসিক স্থান নামে পরিচিত। ঊনবিংশ শতাব্দীর শেষভাগে ধনী ব্যক্তিরা লেক প্লাসিডের প্রতি আকৃষ্ট হন। তাদের এই আকর্ষণের কেন্দ্রবিন্দু ছিল লেক প্লাসিড ক্লাব। ডিউয়ি দশকিয়া ব্যবস্থার প্রবর্তক মেলভিল ডিউয়ি ১৮৯৫ সালে প্লাসিড পার্ক ক্লাব প্রতিষ্ঠা করেন। ১৯০০ সালে একে স্থানীয় শাসনের আওতাভুক্ত হয়। ১৯০৫ সালের শীতকাল পর্যন্ত ডিউয়ি ক্লাবটির কার্যক্রম পরিচালনা করেন। ১৮৮৯ সালের শুরুতে নিকটবর্তী সারানাক হ্রদে শীতকালীন ক্রীড়া প্রতিযোগিতা আয়োজিত হয়। এর মনোরম বায়ু যক্ষ্মারোগের চিকিৎসার জন্য উপযুক্ত ছিল। ১৯২১ সালের দিকে লেক প্লাসিড এলাকায় স্কি লাফ, দ্রুত গতিতে স্কেটিং ও স্কি অ্যাসোসিয়েশন গড়ে ওঠে। ১৯২৯ সালে মেলভিলের পুত্র ডা.গডফ্রে ডিউয়ি আন্তর্জাতিক অলিম্পিক কমিটি-কে বুঝাতে সমর্থ হন, শীতকালীন ক্রীড়া আয়োজনের জন্য যুক্তরাষ্ট্রে লেক প্লাসিডের চেয়ে উত্তম জায়গা। এরই হাত ধরে ১৯৩২ ও ১৯৮০ সালের শীতকালীন অলিম্পিক লেক প্লাসিডে আয়োজিত হয়। "2019 U.S. Gazetteer Files"। United States Census Bureau। সংগ্রহের তারিখ জুলাই ২৭, ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি ত্রুটি: <ref> ট্যাগ বৈধ নয়; USCensusEst2019CenPopScriptOnlyDirtyFixDoNotUse নামের সূত্রটির জন্য কোন লেখা প্রদান করা হয়নি http://factfinder2.census.gov/bkmk/table/1.0/en/DEC/10_DP/G001/1600000US3640761 Fea, John, in Findling, John E. and Pelle, Kimberly D., editors, Encyclopedia of the Modern Olympic Movement, Greenwood Press, 2004
খরচযোগ্য উৎক্ষেপণ ব্যবস্থা

একটি খরচযোগ্য উৎক্ষেপণ ব্যবস্থা (ইংরেজি: Expendable launch system এক্সপেন্ডেবল লঞ্চ সিস্টেম) বা খরচযোগ্য উৎক্ষেপক যান (Expendable launch vehicle এক্সপেন্ডেবল লঞ্চ ভিহিক্‌ল, সংক্ষেপে ELV ইএলভি) এক ধরনের উৎক্ষেপক যান যা কেবলমাত্র একবার উৎক্ষেপণ করা সম্ভব। উৎক্ষেপণের পরে এর গাঠনিক উপাংশগুলি হয় পৃথিবীতে ফেরত আসার সময় ধ্বংস হয়ে যায় কিংবা এগুলিকে মহাকাশে পরিত্যক্ত করে দেওয়া হয়। খরচযোগ্য উৎক্ষেপণ ব্যবস্থা বা যানগুলি সাধারণত একাধিক রকেট ধাপ নিয়ে গঠিত হয়, যেগুলি জ্বালানি শেষ হয়ে যাবার সাথে সাথে এবং মহাকাশযান উচ্চতা ও দ্রুতি অর্জন করার সাথে সাথে ধারাবাহিকভাবে একের পর এক পরিত্যাগ করা হয়। ২০১৯ সাল পর্যন্ত সিংহভাগ কৃত্রিম উপগ্রহ এবং মানববাহী মহাকাশযান খরচযোগ্য উৎক্ষেপণ ব্যবস্থা ব্যবহার করে উৎক্ষেপণ করা হয়েছে। পুনর্ব্যবহারযোগ্য উৎক্ষেপণ ব্যবস্থাগুলির চেয়ে খরচযোগ্য উৎক্ষেপণ ব্যবস্থাগুলির নকশা করা অপেক্ষাকৃত সহজ এবং ফলে এগুলির উৎপাদন খরচও তুলনামূলকভাবে কম হতে পারে। অধিকন্তু, একটি খরচযোগ্য উৎক্ষেপণ ব্যবস্থা তার সম্পূর্ণ জ্বালানি মজুদ ব্যবহার করে এর যাত্রী ও যন্ত্রপাতির (পে-লোডের) ত্বরণ অর্জন করতে সক্ষম, ফলে এই ব্যবস্থাতে জ্বালানির কর্মদক্ষতা তুলনামূলকভাবে বেশি। খরচযোগ্য উৎক্ষেপণ ব্যবস্থাগুলি বহু দশক ধরে ব্যাপকভাবে প্রচলিত একটি প্রমাণিত প্রযুক্তি। খরচযোগ্য উৎক্ষেপণ ব্যবস্থাগুলি শুধুমাত্র একবার ব্যবহারযোগ্য বলে এগুলির উৎক্ষেপণ-প্রতি খরচ অন্যান্য পুনর্ব্যবহারযোগ্য ব্যবস্থার চেয়ে উল্লেখযোগ্য পরিমাণে বেশি। স্পেস এক্স এবং ব্লু অরিজিন-এর মতো বেসরকারি ব্যবসা প্রতিষ্ঠান দ্বারা নির্মিত নতুন ধরনের পুনর্ব্যবহারযোগ্য উৎক্ষেপণ ব্যবস্থাগুলির উৎক্ষেপণ-প্রতি খরচ কম বিধায় অনেক বিদ্যমান খরচযোগ্য উৎক্ষেপণ ব্যবস্থা বিলুপ্ত হয়ে যেতে পারে। "Expendable Launch Vehicles"। spacetethers.com। সংগ্রহের তারিখ ২০১৮-১২-৩১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Reusability"। জানুয়ারি ১৫, ২০২০ তারিখে মূল থেকে আর্কাইভ করা। সংগ্রহের তারিখ নভেম্বর ২০, ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আলিয়া আফতাব

আলিয়া আফতাব (উর্দু: عالیہ آفتاب‎‎, জন্মঃ ১৬ নভেম্বর ১৯৬৫) একজন পাকিস্তানি রাজনীতিবিদ ও প্রাদেশিক সংসদ সদস্য। তিনি ২০১৩ থেকে ২০১৮ পর্যন্ত পাঞ্জাব প্রাদেশিক সংসদের সদস্য ছিলেন। তিনি ১৯৬৫ সালের ১৬ নভেম্বর পাকিস্তানের লাহোরে জন্মগ্রহণ করেছিলেন। তিনি ১৯৮৯ সালে পাঞ্জাব বিশ্ববিদ্যালয় থেকে স্নাতকোত্তর ডিগ্রি অর্জন করেছিলেন এবং আমেরিকান প্যাসিফিক বিশ্ববিদ্যালয় থেকে ২০০৭ সালে ডক্টর অব ফিলোসফি অর্জন করেছিলেন। তিনি ২০১৩ পাকিস্তানের সাধারণ নির্বাচনে মহিলাদের জন্য সংরক্ষিত আসনে পাকিস্তান মুসলিম লীগ (এন) এর প্রার্থী হিসাবে পাঞ্জাবের প্রাদেশিক পরিষদের সদস্য নির্বাচিত হয়েছিলেন। "PML-N secures maximum number of reserved seats in NA"। www.pakistantoday.com.pk। ৩ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০১৮।  "Seat reserved for women 2013 election" (পিডিএফ)। ECP। ২৭ জানুয়ারি ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৫ ফেব্রুয়ারি ২০১৮।
উগান্ডা জাতীয় ফুটবল দল

উগান্ডা জাতীয় ফুটবল দল (ইংরেজি: Uganda national football team) হচ্ছে আন্তর্জাতিক ফুটবলে উগান্ডার প্রতিনিধিত্বকারী পুরুষদের জাতীয় দল, যার সকল কার্যক্রম উগান্ডার ফুটবলের সর্বোচ্চ নিয়ন্ত্রক সংস্থা উগান্ডা ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬০ সাল হতে ফুটবলের সর্বোচ্চ সংস্থা ফিফার এবং ১৯৬১ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯২৬ সালের ১লা মে তারিখে, উগান্ডা প্রথমবারের মতো আন্তর্জাতিক খেলায় অংশগ্রহণ করেছে; কেনিয়ার নাইরোবিতে অনুষ্ঠিত উগান্ডা এবং কেনিয়ার মধ্যকার উক্ত ম্যাচটি ১–১ গোলে ড্র হয়েছে। ৪৫,২০২ ধারণক্ষমতাবিশিষ্ট ম্যান্ডেলা জাতীয় স্টেডিয়ামে সারস পক্ষী নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় উগান্ডার রাজধানী কাম্পালায় অবস্থিত। বর্তমানে এই দলের ম্যানেজারের দায়িত্ব পালন করছেন জনাথন ম্যাককিনস্ট্রি এবং অধিনায়কের দায়িত্ব পালন করছেন মামেলোদি সানডাউন্সের গোলরক্ষক ডেনিস ওনিয়াঙ্গো। উগান্ডা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে উগান্ডা এপর্যন্ত ৭ বার অংশগ্রহণ করেছে, যার মধ্যে সেরা সাফল্য হচ্ছে ১৯৭৮ আফ্রিকা কাপ অফ নেশন্সের ফাইনালে পৌঁছানো, যেখানে তারা ঘানার কাছে ২–০ গোলের ব্যবধানে পরাজিত হয়েছে। গডফ্রি ওয়ালুসিম্বি, ডেনিস ওনিয়াঙ্গো, টনি মাওয়েজে, এমানুয়েল ওকউই এবং ফারুক মিয়ার মতো খেলোয়াড়গণ উগান্ডার জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ২০১৬ সালের সেপ্টেম্বর মাসে প্রকাশিত র‌্যাঙ্কিংয়ে উগান্ডা তাদের ইতিহাসে সর্বোচ্চ অবস্থান (৬২তম) অর্জন করে এবং ২০০২ সালের জুলাই মাসে প্রকাশিত র‌্যাঙ্কিংয়ে তারা ১৫২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে উগান্ডার সর্বোচ্চ অবস্থান হচ্ছে ৪০তম (যা তারা ১৯৭৮ সালে অর্জন করেছিল) এবং সর্বনিম্ন অবস্থান হচ্ছে ১২৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং সিইসিএএফএ কাপ : চ্যাম্পিয়ন (১৪): ১৯৭৩, ১৯৭৬, ১৯৭৭, ১৯৮৯, ১৯৯০, ১৯৯২, ১৯৯৬, ২০০০, ২০০৩, ২০০৮, ২০০৯, ২০১১, ২০১২, ২০১৫ "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) CAF and FIFA, 50 years of African football - the DVD, 2009, CAF Correspondence 13 March 1961 দাপ্তরিক ওয়েবসাইট (ইংরেজি) ফিফা-এ উগান্ডা জাতীয় ফুটবল দল ওয়েব্যাক মেশিনে আর্কাইভকৃত ৬ জুলাই ২০১৮ তারিখে (ইংরেজি) ক্যাফ-এ উগান্ডা জাতীয় ফুটবল দল (ইংরেজি)
স্বর্ণ মন্দির, শ্রীপুরাম

স্বর্ণ মন্দির, শ্রীপুরম ভারতের তামিলনাড়ুর রাজ্যের থিরুমালাইকোডি বা মালাইকোডি শহরের ভেলোর সবুজ পাহাড়ের পাদদেশে অবস্থিত। এটি তিরুপতি থেকে ১২০ কি.মি, চেন্নাই থেকে ১৪৫ কি.মি, পন্ডিচেরি থেকে ১৬০ কি.মি এবং বেঙ্গালুরু থেকে ২০০ কিলোমিটার দূরে অবস্থিত। মহা কুম্ভঅভিষেক বা মন্দিরের প্রধান দেবতা শ্রী লক্ষ্মী নারায়ণী বা দেবী মহা লক্ষ্মী কে ২৪ আগস্ট ২০০৭ সালে প্রতিষ্ঠা করা হয়েছিল। এই মন্দিরের প্রতিষ্ঠাতা হল শ্রী শক্তি আম্মা। এখানে সকল ভক্তদের স্বাগত জানানো হয়। 'শ্রীপুরম'-এর প্রধান বৈশিষ্ট্য হ'ল লক্ষ্মী নারায়ণী মন্দির, যার অপরনাম এবং অর্ধ মণ্ডপম স্বর্ণ মন্দির, দেবতা শ্রী লক্ষ্মী নারায়ণীর ( বিষ্ণু নারায়ণের স্ত্রী) আবাসস্থল। মন্দিরটি ১০০ একর জমিতে অবস্থিত এবং ভেলোর-ভিত্তিক দাতব্য ট্রাস্ট, শ্রী নারায়ণী পিদম দ্বারা নির্মিত হয়েছে, যার আধ্যাত্মিক নেতা শ্রী শক্তি আম্মা 'নারায়ণী আম্মা' নামে পরিচিত, মন্দিরের নেতৃত্বে রয়েছে। মন্দিরের স্বর্ণ আবরণ সঙ্গে, স্বর্ণ ব্যবহার করে মন্দির শিল্প বিশেষজ্ঞ কলাকুশলীদের দ্বারা জটিল কাজ করা হয়েছে। প্রতিটি বিবরণ অযান্ত্রিকভাবে তৈরি করা হয়েছে, যার মধ্যে রয়েছে সোনার দণ্ডকে সোনার ফয়েলে রূপান্তর করা এবং তারপর তামার উপর ফয়েল মাউন্ট করা। ৯ স্তর থেকে ১০ স্তর পর্যন্ত সোনার ফয়েল তামার প্লেটে মাউন্ট করা হয়েছে। মন্দির শিল্পের প্রতিটি বিবরণ বেদ থেকে তাৎপর্য আছে। শ্রীপুরমের নকশায় একটি তারা আকৃতির পথ (শ্রী চক্র) রয়েছে, যা সবুজ প্রাকৃতিক দৃশ্যের মাঝখানে অবস্থিত, যার দৈর্ঘ্য ১.৮ কিলোমিটারেরও বেশি। যখন কেউ এই 'স্টারপাথ' দিয়ে হেঁটে মাঝখানে মন্দিরে পৌঁছান, তখন তিনি বিভিন্ন আধ্যাত্মিক বার্তাও পড়তে পারেন - যেমন মানুষের জন্মের উপহার, এবং আধ্যাত্মিকতার মূল্য -- পথে। শ্রী নারায়ণী হাসপাতাল ও গবেষণা কেন্দ্রটি তিরপুরম মন্দির কমপ্লেক্সের নিকটে অবস্থিত একটি সাধারণ হাসপাতাল এবং এটি 'শ্রী নারায়ণী পিডাম' চ্যারিটেবল ট্রাস্ট দ্বারাও পরিচালিত হয়। সুবর্ণ মন্দির, ভেলোর, তামিলনাড়ু, ভারত মহালক্ষ্মীর স্বর্ণ মন্দির প্রবেশ স্বর্ণ মন্দির, শ্রীপুরম ভেলোর ফোর্ট সুবর্ণ মন্দির - অমৃতসরে শিখ মন্দির শ্রীপুরমের অফিসিয়াল ওয়েবসাইট স্বর্ণ মন্দির ভেলোর ওয়েব্যাক মেশিনে আর্কাইভকৃত ২৯ নভেম্বর ২০২০ তারিখে
শ্রী নারায়ণী হাসপাতাল ও গবেষণা কেন্দ্র

শ্রী নারায়ণী হাসপাতাল ও গবেষণা কেন্দ্র ভারতের তামিলনাড়ুর ভেলোর শহরের বিখ্যাত শ্রী লক্ষ্মী স্বর্ণ মন্দিরের নিকটে অবস্থিত একটি সাধারণ হাসপাতাল। এই হাসপাতালটি শ্রী শক্তি আম্মা প্রতিষ্ঠা করেন। শ্রী নারায়ণী পিদম দ্বারা পরিচালিত হয়। হাসপাতালে দেওয়া সুবিধাগুলি হ'ল, ২৪ ঘণ্টা পরিষেবা নিবিড় পরিচর্যা ইউনিট জরুরি ও ট্রমা যত্ন স্বাস্থ্য পরীক্ষা শ্রী নারায়ণি হাসপাতালে প্রদত্ত বিশেষ পরিষেবাগুলি হল: অ্যানাস্থেসিওলজি অ্যান্ড্রোলজি আর্থ্রস্কোপি সার্জারি আয়ুর্বেদিক ওষুধ কার্ডিওলজি কার্ডিওথোরাকিক সার্জারি কসমেটোলজি দন্ত এবং দন্ত সার্জারি চর্মরোগ ও ভেনেরিয়াল রোগ ডায়াবেটোলজি জরুরি ট্রমা যত্ন সাধারণ সার্জারি/ল্যাপারোস্কোপিক সার্জারি সাধারণ ঔষুধ অভ্যন্তরীণ মেডিসিন এবং ডায়াবেটিক যত্ন মাইক্রো নিউরো এবং স্পাইনাল সার্জারি স্নায়ুবিজ্ঞান ওটারহিনোলারিঙ্গোলজি ধাত্রীবিদ্যা ও স্ত্রীরোগবিদ্যা অনকোলজি চক্ষুবিজ্ঞান অর্থোপেডিকস এবং ট্রমাটোলজি অস্ত্রোপচার গ্যাস্ট্রোএন্টারোলজি শারীরিক চিকিৎসা ও পুনর্বাসন পেডিয়াট্রিক্স এবং নিউওনাটোলজি মনোরোগ পালমোনোলজি রেডিওলজি এবং ইমেজিং সায়েন্সেস ইউরোলজি "Kalam visits Sri Narayani Hospital"। The Hindu। ৪ ডিসেম্বর ২০০৫। সংগ্রহের তারিখ ১৯ জুলাই ২০১৮।  "About Sri Narayani Hospital & Research Centre"। Sri Narayani Hospital & Research Centre। [স্থায়ীভাবে অকার্যকর সংযোগ] "24 hour services at Sri Narayani Hospital"। Sri Narayani Hospital & Research Centre। [স্থায়ীভাবে অকার্যকর সংযোগ] "Speciality services at Sri Narayani Hospital & Research Centre"। Sri Narayani Hospital & Research Centre। [স্থায়ীভাবে অকার্যকর সংযোগ]
নামিবিয়ার ইতিহাস

নামিবিয়ার ইতিহাস ঊনবিংশ শতাব্দীর শেষের দিকে উপনিবেশিক থেকে ২১ মার্চ ১৯৯০ সালে নামিবিয়ার স্বাধীনতা অর্জন পর্যন্ত বিভিন্ন সুস্পষ্ট ধাপ অতিক্রম করে এসেছে। ১৮৮৪ সাল থেকে নামিবিয়া ছিল জার্মান উপনিবেশ: জার্মান দক্ষিণ পশ্চিম আফ্রিকা। প্রথম বিশ্বযুদ্ধ এর পরে লিগ অফ নেশনের আজ্ঞা দ্বারা দক্ষিণ আফ্রিকা এই অঞ্চলটির শাসন পরিচালনা করতে থাকে। দ্বিতীয় বিশ্বযুদ্ধ-এর পরে ১৯৪৬ সালের এপ্রিলে লীগ অব নেশনস ভেঙ্গে দেওয়া হয় এবং এর উত্তরসূরী জাতিসংঘ কর্তৃক আফ্রিকার আগেকার সমস্ত জার্মান উপনিবেশকে জাতিসংঘের নিয়ন্ত্রণে আনতে একটি আস্থাভাজন গঠনতন্ত্র প্রতিষ্ঠা করা হয়। দক্ষিণ আফ্রিকা এই যুক্তিতে আপত্তি জানায় যে ঐ অঞ্চলের বেশিরভাগ লোক দক্ষিণ আফ্রিকার শাসন নিয়ে সন্তুষ্ট ছিল। পরবর্তী বিশ বছর ধরে এই আইনী তর্কটি ১৯৬৬ সালের অক্টোবর পর্যন্ত অব্যাহত ছিল। এর পরই জাতিসংঘ সাধারণ পরিষদ এই আজ্ঞাটির সমাপ্ত করার সিদ্ধান্ত নেয় এবং ঘোষণা করে যে দক্ষিণ আফ্রিকার এই অঞ্চল পরিচালনার আর কোনও অধিকার থাকবে না এবং এখন থেকে দক্ষিণ পশ্চিম আফ্রিকা জাতিসংঘেরই প্রত্যক্ষ দায়িত্বের অধীনে আসবে (রেজোলিউশন ২১৪৫ XXI অফ ২৭ অক্টোবর ১৯৬৬)। স্বাধীনতার পর থেকে নামিবিয়া সফলভাবে সাদা সংখ্যালঘু বর্ণবাদী শাসন থেকে গণতান্ত্রিক সমাজে রূপান্তর সম্পন্ন করেছিল। স্থানীয়, আঞ্চলিক এবং জাতীয় নির্বাচন নিয়মিতভাবে অনুষ্ঠিত হয়ে বহুদলীয় গণতন্ত্র চালু হয় এবং তা বজায় রাখা হয়। বেশ কয়েকটি নিবন্ধিকৃত রাজনৈতিক দল জাতীয় পরিষদে সক্রিয় রয়েছেন এবং প্রতিনিধিত্ব করছেন। যদিও এসডব্লিউএপিও পার্টি স্বাধীনতার পর থেকে প্রতিটি নির্বাচনে জয়ী হয়ে এসেছে। ২০০৫ সালে রাষ্ট্রপতি স্যাম নজুমার ১৫ বছরের শাসনের পর দায়িত্বভার তাঁর উত্তরসূরি হিসাবে হাইফিকেপুনিয়ে পোহাম্বা এর প্রতি হস্তান্তর প্রক্রিয়াটিও মসৃণভাবে চালিত হয়েছে। নামিবিয়ার সরকার জাতীয় পুনর্মিলনের নীতি প্রচার করে এবং মুক্তিযুদ্ধের সময় যাঁরা উভয় পক্ষে লড়াই করেছেন তাঁদের সবার জন্য সাধারণ ক্ষমা জারি করা হয়। অ্যাঙ্গোলার গৃহযুদ্ধের ফলে দেশের উত্তরাঞ্চলে বসবাসকারী নামিবিয়ানদের উপর সীমিত প্রভাব পড়েছিল। ১৯৯৮ সালে নামিবিয়া প্রতিরক্ষা বাহিনী (এনডিএফ) সেনাদের একটি দলকে দক্ষিণ আফ্রিকান উন্নয়ন সম্প্রদায় (এসএডিসি) বাহিনীর অংশ হিসাবে কঙ্গো গণতান্ত্রিক প্রজাতন্ত্র এ প্রেরণ করা হয়েছিল। ১৯৯৯ সালের আগস্টে উত্তর-পূর্ব কাপ্রিভি অঞ্চলে একটি বিচ্ছিন্নতাবাদী প্রচেষ্টা সফলভাবে দমন করা হয়েছিল। Cedric Thornberry (২০০৪)। A Nation Is Born: The Inside Story of Namibia's Independence। Gamsberg Macmillan Publishers Ltd.। পৃষ্ঠা 9–11। আইএসবিএন 978-99916-0-521-0। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Country report: Spotlight on Namibia"। Commonwealth Secretariat। ৫ জুলাই ২০১০ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "IRIN country profile Namibia"। IRIN। ১৭ ফেব্রুয়ারি ২০১০ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
পিঞ্চবেক (সংকর ধাতু)

পিঞ্চবেক (সংকর ধাতু) হল পিতলের একটি রূপ। তামা এবং দস্তার মিশ্রণে তৈরি হয় পিতল। পিঞ্চবেক সংকর ধাতুতে তামা এবং দস্তা এমন ভাবে মেশানো হয় যাতে এটি দেখতে সোনার মতো লাগে। এই সংকর ধাতুটি আঠারো শতকের গোড়ার দিকে লন্ডনের ঘড়ি নির্মাতা ক্রিস্টোফার পিঞ্চবেক আবিষ্কার করেছিলেন। সেই সময় কেবল ১৮ ক্যারেট মানের সোনার গয়না বিক্রি হতো, যা অনেক সাধারণ মানুষের নাগালের বাইরে ছিল। পিঞ্চবেকের বিকাশের ফলে সাধারণর মানুষেরা সোনার গহনার সাধ মেটাতে পিঞ্চবেক দিয়ে তৈরি গয়না কিনতেন। সেইসময় সাধারণ কোচগাড়িতে যেখানে চুরির সম্ভাবনা রয়েছে, সেখানে পিঞ্চবেকের গহনা ব্যবহার করা হত। ১৮শ শতকের তিরিশের দশক পর্যন্ত ক্রিস্টোফার পিঞ্চবেক এবং তার অনুগামীরা আসল পিঞ্চবেক তৈরি করেছিলেন।পরে অসাধু স্বর্ণকারেরা পিঞ্চবেককে সোনা হিসাবে বাজারে ছেড়ে দিয়েছিল। বছরের পর বছর ধরে পিঞ্চবেক সংকর ধাতুর তৈরি গয়না সস্তা নকল সোনার গয়না হিসাবে চলে আসছে। বর্তমানে স্বর্ণকারদের উপর নির্ভর করে, গয়নাটি আসল পিঞ্চবেক, নাকি ধাতুর উপর পিঞ্চবেকের প্রলেপ। সাধরণভাবে ধাতুর প্রলেপ দেওয়া বস্তুকে গিল্ট ধাতু বলে। উনিশ শতকের দ্বিতীয়ার্ধে পিঞ্চবেকের ব্যবহার একেবারেই কমে যায়। এর পরিবর্তে কম ক্যারেটযুক্ত সোনার চল বাড়ে। ১৮৫৪ সালে কম ক্যারেটযুক্ত সোনার গয়নাকে বৈধতা দেওয়া হয়েছিল। পিঞ্চবেক সংকর ধাতুতে সাধারণত শতকরা ৮৯ ভাগ তামা এবং শতকরা ১১ ভাগ দস্তা থাকে অথবা শতকরা ৯৩ ভাগ তামা এবং শতকরা ৭ ভাগ দস্তা দেখা যায়। Tolkien, Tracy; Wilkinson, Henrietta (১৯৯৭)। A Collector’s Guide to Costume Jewelry Key Styles and how to recognize them। Firefly Books। পৃষ্ঠা 33। আইএসবিএন 1552091562। উদ্ধৃতি টেমপ্লেট ইংরেজি প্যারামিটার ব্যবহার করেছে (link) World Wide Words, Pinchbeck Levine, Gilbert; Vookles, Laura L (১৯৮৬)। The Jeweler's Eye: Nineteenth-century Jewelry in the Collection of Nancy and Gilbert Levine। Hudson River Museum। পৃষ্ঠা 28। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Pinchbeck on Chemistry Learner